CELEX: 32005D0726
Language: et
Date: 2005-10-17 00:00:00
Title: 2005/726/EÜ: Komisjoni otsus, 17. oktoober 2005, millega muudetakse otsust 2005/464/EÜ liikmesriikides kodu- ja metslindudel lindude gripi avastamiseks läbiviidavate uuringute kavade rakendamise kohta (teatavaks tehtud numbri K(2005) 3960 all)

19.10.2005   
            
            
               ET
            
            
               Euroopa Liidu Teataja
            
            
               L 273/21
            
         
      KOMISJONI OTSUS,
   17. oktoober 2005,
   millega muudetakse otsust 2005/464/EÜ liikmesriikides kodu- ja metslindudel lindude gripi avastamiseks läbiviidavate uuringute kavade rakendamise kohta
   (teatavaks tehtud numbri K(2005) 3960 all)
   (2005/726/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artiklit 20,
   ning arvestades järgmist:
   
               (1)
            
            
               Otsusega 90/424/EMÜ on ette nähtud, ühenduse rahaline toetus ühenduse veterinaariaalaste õigusaktide väljatöötamiseks ning veterinaarhariduse ja -koolituse arenguks vajalike tehniliste ja teaduslike meetmete võtmiseks.
            
         
               (2)
            
            
               Loomade tervishoiu ja heaolu teaduskomitee soovitas oma 27. juuni 2000. aasta aruandes viia läbi uuringud lindude gripi avastamiseks kodu- ja metslindude hulgas, eelkõige selleks, et määrata kindlaks lindude gripi viiruse alatüüpide H5 ja H7 levimus.
            
         
               (3)
            
            
               Nõukogu 19. mai 1992. aasta direktiivis 92/40/EMÜ, millega kehtestatakse lindude gripi tõrjemeetmed, (2) on määratletud ühenduse tõrjemeetmed, mida kohaldatakse lindude gripi puhangu korral kodulindude seas. Samas ei ole kõnealuse direktiiviga ette nähtud korrapäraste uuringute läbiviimise kohustust kõnealuse haiguse avastamiseks kodu- ja metslindude seas.
            
         
               (4)
            
            
               Komisjoni 21. juuni 2005. aasta otsusega 2005/464/EÜ liikmesriikides kodu- ja metslindudel lindude gripi avastamiseks läbiviidavate uuringute kavade rakendamise kohta (3) on ette nähtud liikmesriikides kodu- ja metslindudel lindude gripi avastamiseks läbiviidavate uuringute rakendamine 2005. aastal tingimusel, et komisjon kiidab uuringukavad heaks. Kõnealuste uuringutega tuleks kindlaks teha nakkuse esinemine kodulindudel, mis võib viia kehtivate õigusaktide läbivaatamiseni ja täiendada teadmisi võimaliku ohu kohta, mida metslinnud kujutavad loomadele ja inimestele. Kõnealuse otsusega on ette nähtud, et 30. juuniks 2005 peavad liikmesriigid komisjonile heakskiitmiseks esitama kõnealuste uuringute rakenduskavad vastavalt kõnealuse otsuse lisas esitatud suunistele.
            
         
               (5)
            
            
               Liikmesriigid on esitanud kõnealused kavad 30. juuniks 2005. Seoses lindude gripi olukorra viimase aja arenguga Aasias ja eelkõige seoses rändlindude seirega jõuti 25. augustil 2005 ja 6. septembril 2005 kokkukutsutud ekspertide rühma kohtumise järeldusele, et võttes arvesse olemasolevaid teadmisi Kesk- ja Lääne-Aasiast pärit linnuliikide rändeteedest, on asjakohane parandada metslindude seiret ja tõhustada 2005/2006. aastaks juba kavandatud seirekavasid, suurendades rändlindudest veelindudelt võetavate proovide arvu nende lennuteede ligiduses, kus haigus võib levida.
            
         
               (6)
            
            
               Liikmesriigid on vastavalt nimetatud järeldustele muutnud oma kavasid ja teatanud kõnealustest muudatustest komisjonile heakskiitmiseks. Selleks, et kõnealused muudetud kavad heaks kiidetaks ja ühenduse rahalise abi kohta õigeaegselt otsus tehtaks, tuleks muuta otsuse 2005/464 lisas esitatud kavade esitamise tähtaega, rahastavate katsete loetelu ja tingimusi.
            
         
               (7)
            
            
               Seepärast tuleks otsust 2005/464 vastavalt muuta.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2005/464 muudetakse järgmiselt.
   
               1.
            
            
               Artiklis 1 asendatakse kuupäev “30. juuni 2005” kuupäevaga “13. september 2005”.
            
         
               2.
            
            
               Artiklile 3 lisatakse järgmine punkt e:
               
                           “e)
                        
                        
                           :
                        
                        
                           PCR-test
                        
                        
                           :
                        
                        
                           10 eurot testi kohta.”.
                        
                     
         
               3.
            
            
               Lisa D osa asendatakse käesoleva otsuse lisa D osaga.
            
         
               4.
            
            
               Lisale lisatakse F osa.
            
         Artikkel 2
   Käesolev otsus on adresseeritud liikmesriikidele.
   
      Brüssel, 17. oktoober 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud Euroopa Parlamendi ja nõukogu direktiiviga 2003/99/EÜ (ELT L 325, 12.12.2003, lk 31).
   
      (2)  EÜT L 167, 22.6.1992, lk 1. Direktiivi on viimati muudetud 2003. aasta ühinemisaktiga.
   
      (3)  ELT L 164, 24.6.2005, lk 52.
   
      LISA
      Otsuse 2005/464/EÜ lisa muudetakse järgmiselt.
      
                  1.
               
               
                  D osa asendatakse järgmisega.
                  “D.   LINDUDE GRIPI UURING METSLINDUDEL
                  Liikmesriikides, kus seire hõlmab ka metslinde, tuleb järgida järgmisi suuniseid.
                  D.1.   Uuringukava ja selle rakendamine
                  
                              1.
                           
                           
                              On vaja luua sidemed metslindude kaitse ja/või vaatlusega tegelevate institutsioonide ning rõngastusjaamadega. Vajadusel võtavad proove kõnealuste rühmade/jaamade töötajad või jahimehed.
                           
                        
                              2.
                           
                           
                              Eluslindude või kütitud lindude aktiivne uuring peab keskenduma:
                              
                                          a)
                                       
                                       
                                          metslinnuliikidele, mille populatsioon on nakatumise suhtes rohkem ohustatud, põhinedes:
                                          
                                                      i)
                                                   
                                                   
                                                      lähtekohal ja rändeteedel;
                                                   
                                                
                                                      ii)
                                                   
                                                   
                                                      metslindude arvukusel ühenduses ning
                                                   
                                                
                                                      iii)
                                                   
                                                   
                                                      kodulindudega kontakti tõenäosusel;
                                                   
                                                
                                    
                                          b)
                                       
                                       
                                          riskialade kindlaksmääramisele, põhinedes:
                                          
                                                      i)
                                                   
                                                   
                                                      erinevaid liike hõlmavatel arvukate rändlinnuliikide ja eelkõige F osas loetletud liikide segaaladel;
                                                   
                                                
                                                      ii)
                                                   
                                                   
                                                      kodulinnufarmide lähedusel ning
                                                   
                                                
                                                      iii)
                                                   
                                                   
                                                      asukohal rändeteede suhtes.
                                                   
                                                
                                    Proovivõtmisel peab arvestama rändemarsruutide hooajalisusega, mis võib eri liikmesriikides muutuda, ja linnuliikidega, mis on loetletud F lisas.
                           
                        
                              3.
                           
                           
                              Surnult leitud metslindude passiivne seire peab eelkõige olema suunatud ebatavalisele suremusele või olulistele haiguspuhangutele:
                              
                                          a)
                                       
                                       
                                          F osas loetletud metslinnuliikidel ja muude metslindude hulgas, kellel on nendega kokkupuude, ning
                                       
                                    
                                          b)
                                       
                                       
                                          punkti 2 alapunkt b lõikes i osutatud kohtades.
                                       
                                    Mitme liigi hulgas esinevad üheaegsed surmajuhtumid on lisategurid, mis tuleb arvesse võtta.
                           
                        D.2.   Proovivõtumeetodid
                  
                              1.
                           
                           
                              Viroloogiliseks uuringuks tuleb võtta kloaagi-tampooniproov. Lisaks sügisesele proovide võtmisele samal aastal sündinud lindudelt võib kõige paremaid tulemusi anda proovide võtmine sellistelt suure tundlikkusega peremeesliikidelt, kes puutuvad tihti kokku kodulindudega (nt sinikael-pardid).
                           
                        
                              2.
                           
                           
                              Lisaks kloaagi-tampooniproovile või väljaheiteproovile tuleb surnult leitud või mahalastud metslindudelt võtta koeproove (nimelt ajust, südamest, kopsudest, neerudest ja sooltest) viirusisolatsiooniks ja molekulaartuvastuseks (PCR). Molekulaarmeetodeid viiakse läbi üksnes kvaliteeti tagada suutvates ja CRLi poolt lindude gripi jaoks tunnustatud meetodeid kasutavates laborites.
                           
                        
                              3.
                           
                           
                              Proovid võetakse vabas looduses elavatelt lindudelt. Põhiliselt võetakse proove vee- ja rannikulindudelt.
                           
                        
                              4.
                           
                           
                              Väljaheited võetakse püünisesse püütud, kütitud või äsja surnud metslindudelt tampooniga või kogutakse hoolikalt, kui väljaheited on veel värsked.
                           
                        
                              5.
                           
                           
                              Kokku on lubatud panna kuni viis ühelt ja samalt liigilt samast kohast ja üheaegselt võetud proovi. Proovide hoiustamise ja vedamisega peab olema eriti hoolikas. Kui kiire vedu 48 tunni jooksul laborisse (transpordikeskkonnas 4 °C) ei ole tagatud, tuleb proovid hoiustada ja seejärel transportida kuivas jääs temperatuuril – 70 °C).”
                           
                        
            
                  2.
               
               
                  Lisatakse järgmine F osa.
                  “F.   LINDUDE GRIPI SUHTES ROHKEM OHUSTATUD METSLINNULIIKIDE LOETELU (1)
                  
                  
                               
                           
                           
                              Ladinakeelne nimi
                           
                           
                              Ingliskeelne nimi
                           
                           
                              Eestikeelne nimi
                           
                        
                              1.
                           
                           
                              
                                 Anser albifrons
                              
                           
                           
                              White-fronted Goose
                           
                           
                              suur-laukhani
                           
                        
                              2.
                           
                           
                              
                                 Anser fabalis
                              
                           
                           
                              Bean Goose
                           
                           
                              rabahani
                           
                        
                              3.
                           
                           
                              
                                 Anas platyrhynchos
                              
                           
                           
                              Mallard
                           
                           
                              sinikael-part
                           
                        
                              4.
                           
                           
                              
                                 Anas strepera
                              
                           
                           
                              Gadwal
                           
                           
                              rääkspart
                           
                        
                              5.
                           
                           
                              
                                 Anas acuta
                              
                           
                           
                              Northern Pintail
                           
                           
                              soopart
                           
                        
                              6.
                           
                           
                              
                                 Anas clypeata
                              
                           
                           
                              Northern Shoveler
                           
                           
                              luitsnokk-part
                           
                        
                              7.
                           
                           
                              
                                 Anas Penelope
                              
                           
                           
                              Eurasian Wigeon
                           
                           
                              viupart
                           
                        
                              8.
                           
                           
                              
                                 Anas crecca
                              
                           
                           
                              Common teal
                           
                           
                              piilpart
                           
                        
                              9.
                           
                           
                              
                                 Anas querquedula
                              
                           
                           
                              Garganay
                           
                           
                              rägapart
                           
                        
                              10.
                           
                           
                              
                                 Aythya ferina
                              
                           
                           
                              Common Pochard
                           
                           
                              punapea-vart
                           
                        
                              11.
                           
                           
                              
                                 Aythya fuligula
                              
                           
                           
                              Tufted Duck
                           
                           
                              tuttvart
                           
                        
                              12.
                           
                           
                              
                                 Vanellus vanellus
                              
                           
                           
                              Northern Lapwing
                           
                           
                              kiivitaja
                           
                        
                              13.
                           
                           
                              
                                 Philomachus pugnax
                              
                           
                           
                              Ruff
                           
                           
                              tutkas
                           
                        
                              14.
                           
                           
                              
                                 Larus ribibundus
                              
                           
                           
                              Black-headed Gull
                           
                           
                              naerukajakas
                           
                        
                              15.
                           
                           
                              
                                 Larus canus
                              
                           
                           
                              Common Gull
                           
                           
                              kalakajakas
                           
                        
            
         (1)  Kõik ühenduses looduslikult esinevad metslinnuliigid, sealhulgas käesoleva osa tabelis loetletud liigid, on hõlmatud direktiivi 79/409/EMÜ (loodusliku linnustiku kaitse kohta) kaitserežiimiga ning seepärast võetakse täiel määral arvesse kõnealuse direktiivi nõudeid igasuguse lindude gripi seire puhul.”